Sungai Palajau

Sungai Palajau ialah sebatang sungai di Sarawak, Malaysia. Aliran air Sungai Palajau mengalir di dalam kawasan Daerah Dalat, iaitu daerah yang membentuk Bahagian Mukah. Sungai Palajau memainkan peranannya sebagai anak sungai kepada Batang Oya (Sungai Oya), dalam lembangan Batang Oya.

 Latar belakang  
Nama Sungai Palajau mula ditunjukkan dalam peta topografi East Malaysia 1:50 000 siri T735 yang diterbitkan oleh Direktorat Survei Antarabangsa (Directorate of Overseas Surveys) untuk Direktorat Pemetaan Negara Malaysia. Dalam peta terbabit, label ringkas "Sg. Palajau" digunakan bagi menggambarkan kewujudan entiti geografi ini sebagai Sungai Palajau. Singkatan Sg. dalam penamaan ringkas Sungai Palajau digunakan merujuk kepada sungai. Nama lain bagi Sungai Palajau yang tercatat ialah Sungai Pelajau, dan Sungai Plajau.

 Ciri-ciri sungai 
Kepala air bagi Sungai Palajau berada di sekitar hutan sekunder yang sebahagian daripada komponen Hutan Simpan Oya–Mukah. Kepala air sungai ini terletak kira-kira  ke arah timur laut dari Kampung Pelajau, pada anggaran 0 hingga 10 meter dari aras permukaan laut. Sepanjang aliran air dari peringkat hulu ke peringkat hilir sungai, air bergerak dengan pergerakan secara linear ke arah barat daya dengan pembentukan likuan-likuan sungai secara semula jadi untuk menghampiri muara. Tiada cawangan Sungai Palajau yang terbentuk di sepanjang aliran, maka tiada anak sungai dalam sistem lembangan Sungai Palajau. Menghampiri muara, aliran air Sungai Palajau akan bergabung dengan Batang Oya sebagai penamatnya. Muara sungai terletak kira-kira  ke arah barat laut dari Kampung Pelajau, pada anggaran 0 hingga 10 meter dari aras permukaan laut. Ia berada bertentangan dengan likuan sungai Tanjung Pelajau.  Aliran air dari Sungai Palajau yang bergabung dengan Batang Oya, akan dialirkan sehingga menuju ke Laut China Selatan di Kuala Oya.

Sungai Palajau membentang sepanjang , dari kepala air sehingga muara. Sungai Palajau juga merupakan sebahagian daripada cawangan Batang Oya yang terletak di dalam Daerah Dalat, salah sebuah daerah yang membentuk Bahagian Mukah. Di dalam sistem lembangan Batang Oya itu sendiri, kedudukan Sungai Palajau adalah di antara dua anak sungai yang lain iaitu, sebelum Sungai Lebangan bagi aliran air Batang Oya ke hilir dekat dengan Tanjung Lebangan Ayang dan selepas Sungai Sidi bagi aliran air Batang Oya ke hulu dekat dengan Tanjung Pelajau. 

Berdasarkan peta topografi cetakan tidak terhad Nanga Tamin dalam siri DNMM5201 oleh Jabatan Ukur dan Pemetaan Malaysia, aliran air sungai melewati kawasan penanaman pokok baka yang pelbagai dan hutan sekunder yang terdiri daripada riung, belukar dan jerami. Tiada bangunan rumah yang dibina di sepanjang lembah. Maka, tiada petempatan yang dibina di sepanjang lembah. Meskipun begitu, petempatan manusia yang terhampir dengan Sungai Palajau ialah Kampung Pelajau yang terletak pada bahagian selatan sungai.

 Lihat juga 
 Sungai Lebangan, anak sungai Batang Oya berikutnya menuju ke hilir sungai
 Sungai Sidi, anak sungai Batang Oya berikutnya menuju ke hulu sungai

 Rujukan 

Palajau
Palajau